சன்னி தியோல்

**சன்னி தியோல்** *(Sunny Deol)* என்றழைக்கப்படும் **அஜய் சிங் தியோல்** 1956 ஆம் ஆண்டு  அக்டோபர் மாதம் 19ஆம் தேதி சீக்கிய சாட் குடும்பத்தில் பிறந்தார். நடிகர், திரைப்பட இயக்குனர், தயாரிப்பாளர், அரசியல்வாதி என பன்முகம் கொண்ட இவர்  இந்திய நாடாளுமன்றத்தின் கீழ் சபையான மக்களவையின் முன்னாள் உறுப்பினர் ஆவார். இவர் பஞ்சாபின் குர்தாஸ்பூர் தொகுதியில் இருந்து  பாரதிய ஜனதா கட்சி சார்பாக தேர்ந்தெடுக்கப்பட்டார். இந்தியத் திரைப்படத்துறையில் அதிக வசூல் செய்த நடிகர்களில் ஒருவரான இவர், நான்கு தசாப்தங்களுக்கும் மேலாக 90 க்கும் மேற்பட்ட இந்தி படங்களில் பணியாற்றியுள்ளார். குறிப்பாக தனது அதிரடி சண்டைக் காட்சி மற்றும் கதாநாயக ஆளுமைக்கு பெயர் பெற்றவர். தியோல் இரண்டு தேசிய திரைப்பட விருதுகள் மற்றும் இரண்டு பிலிம்பேர் விருதுகள் உட்பட பல விருதுகளை வென்றுள்ளார்.

## தொழில் வாழ்க்கை
பிரபல இந்தி நடிகரான தர்மேந்திராவின் மூத்த மகனான தியோல் 1983 ஆம் ஆண்டு பீட்டாபாய் என்ற இந்தி திரைப்படத்தில் புதுமுக நடிகையான அம்ரிதா சிங்குடன்  முதன் முதலில் அறிமுகமாகனார். வணிகமுறையில் இப்படம் பெரும் வெற்றி பெற்றதால்   *அர்ஜுன்* (1985), *பாப் கி துனியா* (1988) மற்றும் *திரிதேவ்* (1989) போன்ற அதிரடி படங்களில் நடித்து திரைத்துறையில் புகழ் பெற்றார். மேலும் கொலை குற்றம் சாட்டப்பட்ட ஒரு குத்துச்சண்டை வீரரைப் பற்றிய கதையான  ராஜ்குமார் சந்தோசியின்  *காயல்* (1990) திரைப்பட  வெற்றியின் மூலம் சிறந்த நடிகருக்கான பிலிம்பேர் விருது  மற்றும்  தேசிய திரைப்பட விருது-சிறப்பு தேர்வுக்குழு விருது (திரைப்படம்).  இயக்குநர் சந்தோஷியின் குற்றப்படமான ஒரு துடிப்பான வழக்கறிஞரின் கதையை சித்தரித்த *டாமினி* (1993) திரைப்படத்திற்கு சிறந்த துணை நடிகருக்கான தேசிய திரைப்பட விருதும் சிறந்த துணை நடிகருக்கான பிலிம்பேர் விருதும் கிடைத்தன. இவர்  *டார்* (1993), *ஜீத்* (1996), *காடக்* (1996), *ஸித்தி* (1997), மற்றும் *அர்ஜுன் பண்டிட்* (1999) ஆகிய படங்களின் மூலம் தனது திரைப்படத்தொழிலில் தொடர் வெற்றிகளை பெற்றார்.

## ஆரம்பகால வாழ்க்கை மற்றும் கல்வி
1957 ஆம் ஆண்டு அக்டோபர் மாதம் 19 ஆம் தேதி பிறந்த  சன்னி தியோலின் இயற்பெயர் அஜய் சிங் தியோல் ஆகும்.. இவர் இந்தியாவின் பஞ்சாப் மாநிலத்தின் சானேவால் கிராமத்தில்  பஞ்சாபிய சாட் குடும்பத்தில் பிறந்தார். இவர் பிரபல இந்தி நடிகரான தர்மேந்திரா மற்றும்   பிரகாஷ் கவுர் தம்பதியரின் மூத்த மகன் ஆவார். சிறு வயதில் தனது குறும்புச் சேட்டைகளால் தாய் பிரகாஷ் கவுரிடம் அடிக்கடி அடி வாங்கிய தியோல் பின்னாளில் அவரது தாயால் மிகவும் நேசிக்கப்பட்ட மகனாகத் திகழ்ந்தார். தந்தை தர்மேந்திராவுக்கு மிகவும் பயந்த சுபாவமும், கீழ்ப்படிந்தவராகவும் விளங்கினார்.
மும்பையில் உள்ள புனித இருதய ஆண்கள் உயர்நிலைப் பள்ளியில் தனது பள்ளிப்படிப்பை முடித்த தியோல் தனது உயர்கல்வியை மும்பையில் உள்ள ராம்நிரஞ்சன் ஆனந்திலால் பொடார் வணிகம் மற்றும் பொருளாதாரக் கல்லூரியில் தொடர்ந்தார்
 பள்ளியில் வாசிப்பதிலும் எழுதுவதிலும் சிரமங்களை ஏற்படுத்திய எழுத்துதயக்கம் இருப்பதாக தியோல் பகிரங்கமாக ஒப்புக் கொண்டார். இருப்பினும் கல்லூரிப் படிப்பின் போது விளையாட்டுத்துறையிலும் பிறதுறை செயற்பாட்டிலும் சிறந்து விளங்கினார்.இருப்பினும் மாணவர்கள் மற்றும் பொதுமக்களிடம் சண்டையிடுதல், வம்பிழுத்தல் போன்ற செயல்களில் அடிக்கடி ஈடுபட்டார். தனது மகிழுந்தில் எப்பொழுதும் ஆக்கி மட்டை மற்றும் ஆயுதங்களை பாதுகாப்பிற்காக வைத்திருந்தார். சாலைகளில் பந்தையத்தில் ஈடுபட்டும் தனது மகிழுந்தில் மாற்றம் செய்வதையும் வழக்கமாகக் கொண்டிருந்த இவரை அவரது குடும்பத்தினர் ஒதுக்கினர்.

கல்லூரிப் படிப்பை முடித்த பிறகு, இவர் பர்மிங்காமில் உள்ள புகழ்பெற்ற ஓல்ட் ரெப் தியேட்டரில் நடிப்புக்கலை பயின்றார். அங்கு அவர் மேடை நிகழ்ச்சிகளை நிகழ்த்திய இவர், தனது திரைப்பட அறிமுகத்திற்காக இந்தியா திரும்பினார். புகழ்பெற்ற பாலிவுட் நடிகரும் திரைப்படத் தயாரிப்பாளருமான  சசி கபூரின் தனிப்பட்ட பரிந்துரையின் அடிப்படையில் இவர் அறிமுகமானார்.

## அரசியல் வாழ்க்கை
தியோல் 23 ஏப்ரல் 2019 அன்று பாரதிய ஜனதா கட்சியில் சேர்ந்தார். 2019 இந்திய மக்களவைத் தேர்தலில் அக்கட்சியின் சார்பில் பஞ்சாப் மாநிலத்தின் குர்தாஸ்பூர் மக்களவைத் தொகுதி  வேட்பாளராக அறிவிக்கப்பட்டார். தேர்தல் பரப்புரையின் போது, பாகிஸ்தான் மற்றும் மத்திய ஆசிய நாடுகளுடன் வர்த்தகத்திற்காக எல்லையைத் திறப்பதாக உறுதியளித்தது உட்பட பல வாக்குறுதிகளை அவர் அளித்தார். அவரது நோக்கங்கள் பாராட்டப்பட்டாலும், இந்த அணுகுமுறை நடைமுறைக்கு மாறானது மற்றும் அரசியல் ரீதியாக அப்பாவித்தனமானது என்று விமர்சிக்கப்பட்டது. இத்தேர்தலில் இந்திய தேசிய காங்கிரஸின் சுனில் ஜாகரை 82,459 வாக்குகள் வித்தியாசத்தில் வென்றார்.

இருந்த போதிலும் தியோலின் அரசியல் வாழ்க்கை தோல்வியடைந்ததாகக் கருதப்படுகிறது. இது குறித்து பஞ்சாபின் பிரபல பத்திரிக்கையான தி டிரிப்யூன் நாளிதழ் "*ஒரு மக்களவை உறுப்பினராக அவரது செயல்பாடுகளை மதிப்பிடும்போது,வரவிருக்கும் காலங்களில் வரலாறு அவருக்கு ஒருபோதும் இரக்கம் காட்டாது*” என கடுமையாகச் சாடியது."  2023 டிசம்பர் 11 அன்றைய நிலவரப்படி அவரது நாடாளுமன்ற வருகை 18% இது தேசிய சராசரி 79% ஐ விட மிக மிகக் குறைவானதாகும். தியோல் ஆறு நாடாளுமன்ற அமர்வுகளில் கலந்து கொள்ளாமல் தவறவிட்டார். குர்தாஸ்பூர் குறித்து ஒரே ஒரு கேள்வியுடன் நான்கு கேள்விகளை மட்டுமே அவரது பதவி காலத்தில் முன்வைத்தார். அவர் தனது தொகுதியில் சட்டவிரோத மணல் சுரங்கம் குறித்து விசாரனை நடத்தினார். ஆனால் எவ்வித ஆக்கப்பூர்வமான விவாதத்திலும் ஈடுபடவில்லை. தியோல் 2020 செப்டம்பருக்குப் பிறகு குர்தாஸ்பூருக்குச் செல்வதை நிறுத்திவிட்டார். ஆகஸ்ட் 2023 இல் அவரது தொகுதியில் ஏற்பட்ட வெள்ளத்தின் போது கூட  திரும்பி வர முடியவில்லை. மக்களவை உறுப்பினராக தொகுத மேம்பாட்டு நிதியாக ஆண்டுக்கு 5 கோடி ரூபாய் பெற உரிமை இருந்தபோதிலும், தியோல் தனது எம். பி. உள்ளூர் பகுதி மேம்பாட்டு நிதியிலிருந்து ஐந்து ஆண்டுகளில் 7 கோடி ரூபாயை மட்டுமே பயன்படுத்தினார். தனது பதவிக்காலத்தின் கடைசி இரண்டு ஆண்டுகளில், அவர் எவ்விதமான நிதியையும் அரசிடம் கோரவில்லை மேலும் கிடைக்கக்கூடிய வளங்களிலிருந்து தனது தொகுதியில் எதையும் செலவிடவில்லை எனவும் குற்றம் சுமத்தப்படுகிறது.
## விருதுகள்
### பிலிம்ஃபேர் விருதுகள்
* 1983 ல் - *பேடாப்* திரைப்படத்திற்காக பிலிம் ஃபேரின் சிறந்த நடிகருக்கான விருதுக்காக பரிந்துரைக்கப்பட்டார்.http://indiafm.com/celebrities/awards/11741/index.html
* 1991ல்-**வெற்றியாளர்** , *காயல்* பிலிம்ஃபேரின் சிறந்த நடிகருக்கான விருது
* 1994 - **வெற்றியாளர்** , *டாமினி - லைட்னிங்* திரைப்படத்திற்காக பிலிம்ஃபேரின் சிறந்த துணை நடிகருக்கான விருது
* 1997- பிலிம்ஃபேரின் சிறந்த நடிகருக்கான விருதுக்காக பரிந்துரைக்கப்பட்டார்.
* 1998 - *பார்டர்* திரைப்படத்திற்காக பிலிம்ஃபேரின் சிறந்த நடிகருக்கான விருது க்காக பரிந்துரைக்கப்பட்டார்.
* 2002 - பிலிம்ஃபேரின் சிறந்த நடிகருக்கான விருதுக்காக பரிந்துரைக்கப்பட்டார்.*Gadar: Ek Prem Katha*

### ஜீ சினி விருதுகள்
* 2002- **வெற்றியாளர்** , [ஆண் நடிகருக்கான -“''ஜீ சினி சிறப்பு விருது''” மிகச்சிறந்த நடிப்பிற்காக பெற்றார்''

=== ஸ்டார் ஸ்கிரீன் விருதுகள் ===
* 2001- '''வெற்றியாளர்''' சிறந்த நடிகருக்கான விருது

=== ஐஐஎப்எ விருதுகள் \ ===
* 2001 - சிறந்த நடிகருக்கான விருது பரிந்துரைக்கப்பட்டது.

=== பிற விருதுகள் ===
* தேசிய திரைப்பட விருது- சிறப்பு நடுவர் குழு விருது: ''காயல்''
* சிறந்த துணை நடிகருக்கான தேசிய திரைப்பட விருது: ''டாமினி-லைட்னிங்''
* 2002 - '''வெற்றியாளர்''' சிறந்த நடிகருக்கான விருது, சான்சுய் வீவர்ஸ்' “அனைவரின் தேர்வு திரைப்பட விருதுகள்”.[http://timesofindia.indiatimes.com/articleshow/1908989.cms] [http://www.hinduonnet.com/2002/02/25/stories/2002022500300800.htm] 

== திரைப்படப் பட்டியல் ==


== மேற்கோள்கள் ==




[பகுப்பு:1956 பிறப்புகள்
பகுப்பு:வாழும் மக்கள்
பகுப்பு:இந்தியத் திரைப்பட நடிகர்கள்
பகுப்பு:பிலிம்பேர் விருதுகள் வென்றவர்கள்
பகுப்பு:இந்தியத் திரைப்படத் தயாரிப்பாளர்கள்
பகுப்பு:இந்தியத் திரைப்பட இயக்குநர்கள்
பகுப்பு:இந்தித் திரைப்பட இயக்குநர்கள்
பகுப்பு:இந்தித் திரைப்பட நடிகர்கள்
பகுப்பு:பஞ்சாபி மக்கள்
பகுப்பு:1958 பிறப்புகள்
பகுப்பு:17வது மக்களவை உறுப்பினர்கள்